"RAJAT, JOTKA EROTTAVAT ELÄMÄN KUOLEMASTA,
OVAT PARHAIMMILLAANKIN HÄILYVÄT JA KARKEAT.
KEN SANOO, MIHIN YKSI PÄÄTTYY JA MISTÄ TOINEN ALKAA?" E. A. POE
Huomenta, hyvät herrat.
Oletteko te Augustus Landor? -Olen.
Ja te olette?
Kapteeni Hitchcock palveluksessanne. Akatemian kakkosmies.
Tulin ilmoittamaan,
että johtaja Thayer tahtoisi teidät heti puheilleen.
Mitä asia koskee? -Eversti kertokoon itse.
Entä ajankohta? -Heti kun teille sopii.
Ja entäpä jos päätän olla tulematta?
Se on teidän vallassanne yksityishenkilönä.
No, tänään on hyvä ajokeli.
Kuvernöörin kertoman mukaan olette legenda New Yorkin poliisissa.
Suositellessaan teitä hän kertoi saavutuksistanne.
Pidätitte Daybreak Boysin johtajat,
hajotitte pelätyn Shirt Tails -koplan -
ja selvititte nuoren prostituoidun karmean murhan Elysian Fieldsissä.
YHDYSVALTAIN SOTILASAKATEMIA
Kykyihinne kuuluvat salakielet, mellakanhallinta -
ja paljain käsin kuulustelu.
Pappismiehen poika Gloucesterista.
Tulitte New Yorkiin poikavuosinanne.
Ja olette jäänyt leskeksi.
Kolme vuotta sitten.
Pyydänkö tuomaan kahvia? -Olut kelpaisi hyvin.
Onko teillä -
nämä seikat muistiinpanoissa jossakin lokerossa?
Lukeeko niissä,
etten ole astunut jalallani kirkkoon -
aikapäiviin?
Tai että tyttäreni karkasi jokin aika sitten?
Olemme tietoisia tyttärenne katoamisesta.
Esitämme osanottomme.
Enhän suinkaan loukannut teitä?
Ette.
Minun tässä pitäisi pyytää anteeksi.
Ja pyydänkin. Jatkakaa toki.
Herra Landor, meidän tulee edetä äärimmäisen tahdikkaasti.
Etsimme henkilöä.
Yksityistä kansalaista, jolla on tarvittavat ansiot ja ote,
suorittamaan tiedusteluja akatemian puolesta.
Kyseessä on erittäin hankala ja arka asia,
joka koskee erästä kadettiamme.
Toisen vuoden oppilas Kentuckysta nimeltään Fry.
Leroy Fry. -Mitä suotta kiertelemään.
Fry hirttäytyi eilen illalla.
Ikävä kuulla.
Kammottava tapaus, mutta ymmärtäkää asemamme.
Tehtävämme on huolehtia näistä nuorukaisista.
Teemme heistä herrasmiehiä ja sotilaita. Siksi pidämme kovaa kuria,
mutta toivoaksemme tiedämme, missä kurin raja kulkee.
Poika hirttäytyi.
Se on kuolinsyyntutkijan asia. -Siinä ei ole kaikki.
Kadetti Fryn ruumiiseen oli kajottu yön aikana sairaalassa.
Kajottu? Kenen toimesta?
Jos tietäisimme, meidän ei olisi tarvinnut kutsua teitä.
Akatemiassa on varmasti keppostelijoita.
Se ei ollut mikään kepponen.
Leroy Fryn sydän oli leikattu irti rinnasta.
Tri Marquis, miten tämä tehdään?
Skalpellilla. Tavallinen hyvä, terävä veitsikin käy.
Mutta itse sydän onkin hankalampi.
Keuhkoissa ja maksassa on viiltoja,
koska terää pidettiin viistossa sydämen suojaamiseksi.
Ja kuinka sydän otetaan talteen?
Jonkinlaiseen astiaan.
Ehkäpä palttinaan käärittynä, tai sanomalehteen.
Se luultavasti pakattaisiin jäihin.
Millainen mies siihen pystyy?
Vahva.
Eikö siis nainen?
Ei ainakaan kukaan, johon minulla on ollut ilo tutustua.
Entä miehen lääketieteelliset kyvyt?
Pitäisikö hänellä on yhtä hyvä koulutus ja kokemus kuin teillä?
Ei välttämättä.
Se vaatii valoa ja tiedon, mistä leikata,
mutta tekijän ei tarvitse olla lääkäri tai kirurgi.
Hän lienee… -Mielipuoli!
Joka on yhä vapaana.
Eteen vie!
Suokaa anteeksi, herra Landor.
Tilanne on hyvin arkaluonteinen.
Vaikutusvaltaiset senaattorit Washingtonissa -
näkisivät mielellään akatemian lakkautettavan.
Pyydän, että autatte meitä pelastamaan Yhdysvaltain sotilasakatemian kunnian.
Yritän kyllä.
Olitte vahtivuorossa eilisiltana, Huntoon.
Kyllä olin.
Puoli kymmenestä keskiyöhön. Palasin vahtihuoneeseen.
Missä se on?
Numero neljä Fort Clintonin vieressä.
Myönnän, etten ole tutustunut tiloihin,
mutta käsittääkseni tämä paikka -
ei ole matkan varrella Fort Clintonista pohjoiskasarmille.
Ei niin. -Miksi poikkesitte tänne?
Kuulin matkalla jotain.
Arvelin, että se oli eläin.
Se kuulosti kituvan tai olevan loukussa, joten tulin apuun.
Pidän kovasti eläimistä.
Juoksin tästä ja törmäsin kadetti Fryhin.
Miltä hän näytti? -Ei hyvältä.
Hän ei roikkunut suorassa.
Hän ikään kuin istui tuolissa.
Nyt en ymmärrä.
Jalat koskettivat maata.
Jalat koskettivat maata? -Kyllä.
Vai niin. Mitä sitten teitte?
Juoksin suoraan pohjoiskasarmille.
Vielä yksi kysymys, sitten en vaivaa enää.
Näittekö lähistöllä muita?
En nähnyt.
Herra Huntoon.
Kaula.
Se pisti heti silmääni.
Näettekö?
Jälki ei ole siisti. Köysi hankasi -
ja liikkui kaulalla hakien otetta.
Aivan kuin…
Kuin hän olisi pannut vastaan.
Katsokaapa sormia.
Rakkoja köyden tempomisesta.
Hän yritti irrottaa sen.
Saanko kysyä, mitä täällä tapahtuu?
Tämä on vallan asiatonta.
Ehkäpä voisitte tunnustella Fryn takaraivoa.
Tutkittehan te Fryn?
Totta kai tutkin. Se kuuluu työhöni.
Mehän kävimme tämän jo läpi.
Tässä on jonkinlainen ruhje.
Päälakilohkolla.
Noin kahdeksan senttiä.
En ilmeisesti huomannut.
Joku murhasi Fryn.
Oletteko sitä mieltä, herra Landor?
Saatatte olla oikeilla jäljillä, kapteeni Hitchcock.
Tämä jäi helposti huomaamatta.
Herra Landor.
Nyt kun olette mukana,
lienee hyvä sopia perussäännöistä.
Raportoitte minulle päivittäin, ja minä everstille.
Ette saa hiiskahtaakaan tästä kellekään akatemiassa tai muualla.
Eikö muuta? -Vielä yksi ehto.
Ette saa juoda tutkinnan aikana.
Maineenne kulkee edellänne.
Anteeksi.
Oletteko te Augustus Landor? -Olen.
Ymmärtääkseni saitte tehtäväksenne selvittää -
Leroy Fryn tapauksen.
Kyllä vain. Miten voin olla avuksi?
Minulla on itseni ja laitoksen kunnian tähden -
velvollisuus kertoa omista päätelmistäni.
Päätelmistä?
Liittyen Fry-vainaaseen.
Kuulisin ne kernaasti.
Mies, jota etsitte,
on runoilija.
Sotamies Cochrane.
Kun Leroy Fryn ruumis tuotiin sairaalaan,
teidät määrättiin vartioimaan sitä.
Kyllä.
Tapahtuiko vahtivuoron aikana mitään? -Vasta puoli kolmen maissa.
Pääsin silloin vahdista. -Kuka tuli tilalle?
Sotamies, kuka tuli tilalle? -En osaa sanoa.
Hän oli upseeri.
Eikö hän kertonut nimeään? -Ei.
En odottaisikaan sitä upseerilta.
Mitä upseeri sanoi?
Hän sanoi: "Kiitos, sotamies. Voitte poistua. Tulen tilallenne."
Eikö se ole outo pyyntö? -On kyllä. Erittäin.
Näittekö upseerin kasvot? -En nähnyt.
Minulla oli vain kynttilä. Oli pimeä.
Mistä sitten tiesitte, että hän oli upseeri?
Olkaimen arvomerkistä, mutta se oli kyllä eriskummallinen.
Kuinka niin? -Raidat.
Ne puuttuivat vasemmasta olkaimesta.
Siinä hän tulee.
Benny tunnistaa miehen, joka on ryypyn tarpeessa.
Näky, joka lämmittää vertani.
Benny. -Sir.
Otetaan yksi säännöille. -Paskat niistä.
Patsy.
Patsy!
Mitä murehdit?
Kuulitko kadettiraukasta?
Sanovat hänen kituneen tuntikausia. -Ketkä?
Tuo mies.
Eikö teidän pitäisi olla konsertissa?
Iltaa. Konsertissako?
Ei minua siellä kaivata.
Minua tuskin huomataan akatemiassa.
Sitä paitsi olen oppinut näissä paikoissa enemmän kuin koulun penkillä.
Sitä en epäile.
Käykää toki istumaan. Ottakaa…
Tuoli? -Tuoli. Kiitos.
1. vuoden kadetti Poe. E. A. Poe.
Edgar A. Poe.
Teillä on näemmä kova jano.
Tämä lievittää synkkyyttä.
Kertokaapa, miten kuulitte Leroy Frysta.
No, Huntoonilta tietysti.
Hän on vaahdonnut siitä kuin mikäkin julistaja.
Tiedä vaikka hänetkin hirtetään kohta.
Ette kai vihjaa, että joku hirtti Fryn?
En yritä vihjata mitään.
Miksi uskotte, että mies, joka leikkasi Leroy Frylta sydämen,
oli runoilija?
No…
Sydän on joko symboli tai ei mitään.
Jos symboli otetaan pois, mitä jää?
Kourallinen lihasta, joka ei ole esteettisesti virtsarakkoa kummempi.
Ihmissydämen poistaminen on syntinen teko.
Onko tekoon oivempaa henkilöä -
kuin runoilija?
Kovin kirjaimellisesti ajatteleva runoilija, sanoisin.
Älkää esittäkö, ettei se julma teko -
herättänyt runollisia resonansseja mielenne syövereissä.
Lordi Sucklingin hurmaava laulu.
"Sua pyydän, palauta sydämein Jos omaasi en saa"
Tai miksei Raamattukin.
"Jumala, luo minuun puhdas sydän."
"Särjettyä ja murtunutta sydäntä et sinä halveksu."
Eli kyseessä voi olla myös uskonnollinen mielipuoli.
Ei. Jätin nähkääs kertomatta, että olen itsekin runoilija.
Tunnen ajatuksenjuoksun.
En lue runoja juurikaan.
Ette toki. Olette amerikkalainen.
Entä te?
Olen taiteilija. Se tarkoittaa, että olen valtioton.
Mitä, herra Landor?
Teistä oli apua.
Vilkaiskaa kadettia nimeltä Loughborough.
Hän oli Leroy Fryn huonetoveri, kunnes he riitaantuivat.
Riidan syy ei ole tiedossa.
Herra Loughborough.
Kertokaa herra Landorille, kuinka tunsitte herra Fryn.
Toki. Olimme huonetovereita.
Oliko teillä koskaan riitaa?
En sanoisi sitä riidaksi. Se oli -
eriävyys mielipiteissä.
Mikä sen aiheutti?
Ei niinkään mikään.
Näkemysasia.
Jos tiedossanne on jotain Fryta koskevaa,
teidän pitää kertoa heti.
No, asia oli näin.
Sanoisin, että hän oli sekaantunut -
huonoon seuraan.
Niin hän ainakin itse sanoi.
Vai niin. Tarkoittiko hän huonolla seuralla muita kadetteja?
Hän ei kertonut, mutta oletin niin.
Miksette ilmoittanut asiasta?
En pitänyt sitä tähdellisenä.
Siitä on kauan aikaa.
Voitte poistua.
Herra Stoddard.
Olitte viimeinen, joka näki Fryn elossa.
Kyllä.
Puhukaa kovempaa. -Olen hieman sairas.
Näin Leroyn myöhään kyseisenä iltana.
Hän tuli vastaan mennessäni kasarmille.
Keskustelitteko?
Hän pysäytti minut ja kysyi, oliko upseereja liikkeellä.
Miltä Fry näytti?
Oli niin pimeä, etten voi sanoa varmasti.
Oliko hänellä mitään mukanaan, esimerkiksi köyttä?
En ainakaan nähnyt.
Yksi seikka.
Kun Fry lähti, kysyin, minne hän oli menossa siihen aikaan.
Ja?
Hän sanoi: "Hoitamaan asiaa."
Miten ymmärsitte sen?
En tiedä.
Voitte poistua.
Anteeksi, herra kapteeni. -Niin?
Taivaan vallat.
"Lehmä ja lammas murhattu ja silvottu Cold Springissä.
Rintakehät avattu raa'asti ja sydämet viety."
Säästyykö mikään Luojan luoma siltä mieheltä?
Emme tiedä, onko asialla sama mies.
Mitä?
Yhteensattumako se on?